NaiveNeuron/SloPal huggingface dataset:
P. Hrušovský, podpredseda NR SR: (2002-02-13):
E. Slavkovská, poslankyňa: Ďakujem pekne. Vystúpenie pána poslanca sa podľa mňa nieslo v duchu hesla: „Najlepšia obrana je útok.“ On sa snažil obraňovať pána podpredsedu Mikloša tým, že útočil hlava-nehlava na predchádzajúcu vládu. Snažil sa ukázať, že pán podpredseda Mikloš je človek, ktorý je skutočne nenahraditeľný, pretože, nedajbože, nás nezoberú bez neho ani do Európskej únie. Ja si dovolím tvrdiť podľa starého slovenského príslovia, že „nenahraditeľných ľudí sú plné cintoríny“, pán poslanec, takže si myslím, že na bedrá jedného človeka toho kladiete až veľa. A že pán podpredseda má dobrý imidž v mienkotvorných inštitúciách? Myslím si, že tým sa absolútne netreba vzrušovať. Aj pani exministerka Schmögnerová mala taký imidž, dokonca bola vyhlásená za najlepšiu ministerku financií na celom svete, ale naši ľudia to tak necítili. Naši ľudia cítili presný opak. A myslím si, že presný opak cítia aj pri osobe pána podpredsedu. Nemyslím si, že je vhodné, aby ste hovorili o významných zahraničných investoroch, a pritom ste spomenuli len investorov, ktorí sem prišli za Mečiarovej vlády. Prečo ste nespomenuli nejakého dôležitého investora, ktorý sem prišiel teraz. Teraz sem totiž neprichádzajú! Prichádzajú iba kupci, ktorí skupujú náš majetok, a to nie sú investori. Takže sa treba zamyslieť nad tým, čo hovoríte, a až potom to vypúšťať z úst. Ďakujem.
Karas, Daniel, poslanec NR SR (2023-12-19):
Ďakujem pekne. Pán predseda, teraz dajte, prosím, hlasovať o bodoch číslo 1 až 3 a 5 až 12 z informácie bez odporúčania gestorského výboru.
Danko, Andrej, podpredseda NR SR (2024-02-28):
S reakciou poslankyňa Jurík.
Dvořák, Oskar, poslanec NR SR (2024-10-29):
Ďakujem veľmi pekne za reakcie, kolegovia. Teda keď sa dostávame do tej politickej roviny tuto s Vladom Balážom, tak zareagujem aj tam. Ja som vždy, keď sme tu v parlamente rozoberali rôzne posuny termínov v rámci optimalizácie siete, ja som sa k tomu hrdo prihlásil. A hrdo som sa hlásil hlavne k tomu preto, lebo čo sa nepodarilo vašim piatim alebo šiestim ministrom predtým, tak mne z pozície úradníka sa podarilo, čiže ja som na to vždy veľmi pyšný. Čo ale zároveň aj kritizujem, je, že namiesto toho, aby ste vlastne ako kebyže rok kritizovali tú reformu takto akože čiastočne, však rok máte, preboha, máte parlamentnú väčšinu, máte vládu, máte prezidenta, vy ste si to mohli už upraviť, ako ste chceli. A zároveň, prečo som aj na to pyšný, je práve kvôli aj tej ambulantnej sfére. Pretože súčasťou tej optimálnej siete nemocníc bolo aj nové zadefinovanie optimálnej siete všeobecných ambulancií. A teraz z toho vlastne súčasné ministerstvo vychádza. Čiže toto som ja naozaj že veľmi rád a treba v tom určite pokračovať. To nebudem kritizovať. Zároveň teda vyzývam opätovne, že ak tu máme nejakú, nejaké problémy s tou optimálnou sieťou nemocníc, tak to poďme riešiť, poďme sa o tom baviť, ako to prenastaviť. Ja už by som viacero vecí možno teraz urobil inak, ale na konci dňa tá filozofia, s ktorou prichádzal naposledy pán Drucker alebo pani Kalavská, nebola úplne odlišná. A zároveň vraciam sa k tomu aj vždy, veľmi často, ak si niekto myslí, že urobiť reformu znamená, že prijmeme jeden zákon a potom sa iba pozeráme, ako to hnije najbližšie roky, tak to nebude fungovať. Tá reforma bola prijatá v roku 2021. V tých samotných dôvodových správach, aj osobitných, aj celkových, hovoríme, že implementácia tej reformy, aby sme, aby sme ten systém neotočili hneď naruby, na nohy, treba ju implementovať do roku 2030. To znamená, že tam treba naozaj pracovať. A či už to, či už na tom nepracovali predošlé vlády, tak rovnako by sme mohli vyčítať, že súčasná vláda len odkladá účinnosti, časové lehoty, alebo keď išlo o nejaké výnimky pre Pentu a Agel, tak to sme tu videli, že to sme tu rýchlo vedeli pretlačiť tým parlamentom alebo ministerstvom. Ale treba na tom naozaj systematickú prácu robiť. Ďakujem.
Drdul, Dominik, poslanec NR SR (2022-12-01):
Len vás poprosím číslo tlače.
Ďuriš Nicholsonová, Lucia, podpredsedníčka NR SR (2017-02-08):
Začneme o 9.03 hod., dobre? Aby sme nehovorili k stoličkám. Tak ako hovorí pán Vašečka, opozícia vyrovnala skóre, tak môžeme začať. Vážené panie poslankyne, vážení páni poslanci, otváram šiesty rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci, panie poslankyne: Eva Antošová, Katarína Cséfalvayová, Augustín Hambálek, Juraj Kolesár, Veronika Remišová, Martina Šimkovičová a Oto Žarnay. Pokračovať budeme v prerušenom rokovaní o prvom čítaní o návrhu poslanca Matoviča na vydanie zákona, ktorým sa dopĺňa Zákonník práce pod tlačou 376. Včera pán poslanec nedokončil svoje úvodné slovo. Nech sa páči, pán poslanec Matovič, máte priestor. (Pokračovanie v rokovaní o návrhu poslanca Národnej rady Slovenskej republiky Igora Matoviča na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 376.)
Paška, Pavol, predseda NR SR (2014-06-11):
Pán poslanec Osuský.
Vaľová, Jana, poslankyňa NR SR (2013-03-20):
Prosím, pán predseda, dajte hlasovať o návrhu zákona ako celku so stanoviskom gestorského výboru schváliť.
Blanár, Juraj, podpredseda NR SR (2021-06-22):
Ďakujem, pani poslankyňa. V zmysle rokovacieho poriadku teraz požiadala o slovo pani spravodajkyňa Horváthová, ktorej udelím slovo hneď, ako pán minister... Takže, pani spravodajkyňa, nech sa páči, máte slovo.
Blanár, Juraj, poslanec NR SR (2010-08-04):
Ďakujem pekne. Vážený pán poslanec Mikolaj, ja by som sa dotkol dvoch častí, o ktorých ste hovorili. A je to predovšetkým doprava. Ja sa rovnako stotožňujem s tým, že v programovom vyhlásení vlády, a už som to tu hovoril, je nejasne a nedostatočne definované to, čo chce z hľadiska výstavby infraštruktúry urobiť táto koalícia. Mám z toho obavy aj preto, že v podstate mám pocit , že v podstate KDH nechcelo mať dopravu, chcelo riadiť eurofondy a dnes na tomto ministerstve budú dve veľmi významné oblasti, o ktoré sa treba významne starať. Ja chcem držať palce tým, ktorí to budú riadiť, aby to naozaj zvládli. A sú to významné oblasti pre rozvoj ekonomiky. A mám z toho trošku obavy aj z hľadiska toho, čo je tam nadefinované. No a ešte k tomu, čo ste hovorili. že ste zvedavý, keď sa bude privatizovať, či sa predajú tie firmy, o ktorých sa hovorí v programovom vyhlásení, štátnym firmám z iných krajín. Chcem len pripomenúť, že také príklady tu už máme. Predsa bola predaná energetika štátnej firme Électricité de France, rovnako aj plynárenský priemysel, a to firme Gaz de France. Čiže ak niekto tu hovorí, že štát je zlý vlastník, tak hovorí o tom, že vláda, ktorá práve je pri riadení tohto štátu, tak tá je zlý vlastník. Ďakujem.
Jurinová, Erika, podpredsedníčka NR SR (2013-03-20):
Pán poslanec Zoltán Daniš.
Bugár, Béla, podpredseda NR SR (2018-03-14):
Prezentujme sa a hlasujme. (Hlasovanie.) Prítomných 121, za 81, proti 20, zdržalo sa 13 poslancov, 7 nehlasovali. Bod sme schválili.
P. Hrušovský, predseda NR SR: (2003-11-07):
(Hlasovanie.) 128 prítomných, 127 za návrh, 1 sa zdržal. Pozmeňujúci návrh sme schválili. Prosím, ďalší návrh. Ľ. Navrátilová, poslankyňa: Tretí návrh predniesla pani poslankyňa Rusnáková a týka sa interpretácie hudobných diel.
Hrušovský, Pavol, predseda NR SR (2011-11-30):
Pán poslanec Brocka.
Nagy, László, poslanec NR SR (2010-08-10):
Ďakujem pekne cteným kolegom za pripomienky. Čo sa týka pána poslanca Rafaja a prvá jeho pripomienka sa týkala toho, že nebolo, resp. bolo dodržiavané status quo v oblasti práv národnostných menšín. Stačí sa pozrieť na, ak chcete, môžem vymenovať všetky zákony, ktoré porušili tento status quo vo vzťahu k národnostným menšinám, či už ide o zákon o štátnom jazyku, či už ide o zákon o geografických názvoch, či už ide o ďalšie zákony. Takže to, čo sľuboval premiér, nebolo nijako dodržiavané. Či v pojmoch neexistuje národnostné školstvo na Slovensku, tak si myslím, že potom, alebo v názvoch neexistuje národnostné školstvo na Slovensku, tak to nie je chyba názvov, ale je to chyba používateľov. Národnostné školstvo, samozrejme, existuje. Existuje sústava základných škôl, stredných škôl aj vysokých škôl. Že sa používa iné názvoslovie, hantírka, ale v skutočnosti je to národnostné školstvo, ktoré je súčasťou jednotnej školskej sústavy na Slovensku. Čo sa týka charty regionálnych a menšinových jazykov, prosím, my máme záväzok a je zapísaný v zmluve, prostredníctvom ktorej sme pristúpili k implementácii charty, aké záväzky má Slovensko, nič z týchto záväzkov nenaplnilo. Stačí si... (Prerušenie vystúpenia časomerom.)
Hrnčiar, Andrej, podpredseda NR SR (2018-09-20):
Pán poslanec, máte záujem o doplňujúcu otázku? Nech sa páči.
Hrnčiar, Andrej, podpredseda NR SR (2016-09-14):
Pán poslanec Simon.
Švejna, Ivan, poslanec NR SR (2014-09-24):
Vážený pán predsedajúci, prosím, dajte hlasovať o tom, že uvedený návrh posunieme do druhého čítania.
B. Bugár, podpredseda NR SR: (2004-09-09):
(Hlasovanie.) Prítomných je 124 poslancov, za 117, zdržali sa 7. Konštatujem, že sme v treťom čítaní . Preto otváram rozpravu v rámci tohto čítania a pýtam sa, či sa hlási niekto ústne do rozpravy. Konštatujem, že nikto. Vyhlasujem rozpravu za skončenú. Nech sa páči, pani poslankyňa, záverečné hlasovanie.
A. Záborská, poslankyňa: (2002-02-12):
J. Migaš, predseda NR SR: Prezentujme sa. Hlasujeme o návrhu, ktorý odznel v rozprave, aby sme nepokračovali v rokovaní o uvedenom návrhu zákona. (Hlasovanie.) Prítomných je 115 poslancov, za 53, proti 50, zdržalo sa 10, nehlasovali 2. Tento návrh z rozpravy sme neschválili. Čiže budeme pokračovať v hlasovaní, prvým a potom druhým hlasovaním. Nech sa páči.
P. Hrušovský, predseda NR SR: (2004-07-06):
Pán predseda, máte slovo.
Číž, Miroslav, podpredseda NR SR (2015-11-27):
Ďakujem, pani poslankyňa. Vaša vystúpenie bolo jediné, ktoré bolo prihlásené do rozpravy. Takže mi dovoľte vyhlásiť všeobecnú rozpravu za skončenú. Pán navrhovateľ, chcete sa vyjadriť k vystúpeniu pani poslankyne? Nie, ďakujem. Pani spravodajkyňa? Áno, nech sa páči. (Reakcia z pléna.) Ďakujem pekne. Takže prerušujem rokovanie o tomto bode programu. Teraz nasleduje prvé čítanie o návrhu skupiny poslancov na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Návrh zákona má tlač 1808, návrh na pridelenie na prerokovanie výborom je v rozhodnutí č. 1814. Slovo má pán poslanec Matovič. V sále ho nevidím. Chce niektorý z navrhovateľov predložiť? (Reakcia z pléna.) Pán poslanec, tak máte slovo, predložte v mene skupiny poslancov. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 1808.)
Cséfalvayová, Katarína, poslankyňa NR SR (2017-09-07):
Pán predsedajúci, dajte, prosím, hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre zdravotníctvo a Výboru Národnej rady pre vzdelávanie, vedu, mládež a šport a zároveň že za gestorský výbor určuje Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 30 dní a v gestorskom výbore do 32 dní od jeho prerokovania v Národnej rade Slovenskej republiky.
Kollár, Boris, predseda NR SR (2022-12-06):
Prosím, prezentujme sa a hlasujeme. (Hlasovanie.) Prítomných 137 poslancov, za 96, zdržalo sa 40, 1 nehlasoval. Uvedený návrh sme schválili.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 141 prítomných, 77 za, 23 proti, 40 sa zdržalo, 1 nehlasoval. Konštatujem, že sme schválili vládny návrh zákona o mimoriadnych opatreniach pre strategické investície . Nasleduje hlasovanie v prvom čítaní o vládnom návrhu zákona, ktorým sa mení a, mení zákon č. 305/2005 o sociálnoprávnej ochrane detí a o sociálnej kuratele, tlač 229, bod 24 schváleného programu. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Cechovi, aby hlasovanie uviedol. Nech sa páči, pán spravodajca. (Hlasovanie v prvom čítaní o vládnom návrhu zákona, ktorým sa mení zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 229.)
Liba, Peter, poslanec NR SR (2021-10-21):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Hort, Milan, podpredseda NR SR (2011-09-14):
Pán poslanec Štefanec je posledný, ktorý sa prihlásil s faktickou poznámkou na vystúpenie pána poslanca Pašku.
Grendel, Gábor, podpredseda NR SR (2021-11-09):
Poprosím o pokoj v sále. Tu nejde o vypustenie bodu z programu, ale o presunutie hlasovania na 17.00 Je všeobecný súhlas? (Reakcia z pléna.) Takže prezentujme sa a hlasujme. (Reakcie z pléna.) Máme to písomne, ďakujem za starostlivosť. (Hlasovanie.) Prítomných 148 poslancov, za 75, proti 71, zdržali sa 2, hlasovali všetci prítomní. Možnože by aj ten zákon prešiel nakoniec. Konštatujem, že sme hlasovanie presunuli na 17.00 hodinu. Procedurálny návrh – pán poslanec Suja. A poprosím všetkých ostatných kolegov, aby si v zmysle platných pandemických predpisov nasadili respirátory! Ďakujem.
Pellegrini, Peter, predseda NR SR (2014-12-04):
Pán poslanec, aj napriek tomu, že to nebol procedurálny návrh, dovoľujem si vás uistiť, že spolu s vedením Národnej rady zabezpečíme, aby sme mali slovenské koledy. A zároveň vás všetkých pozývam aj dnes po hlasovaní o sedemnástej, aby sme spoločne rozsvietili vianočný stromček na nádvorí Národnej rady. A koledy na skončení rokovania tejto schôdze budú určite len a len slovenské. Určite áno. Prijímame ten návrh. Vyhlasujem prestávku do jedenásť tridsať. Ďakujem. (Prestávka.) (Po prestávke.)
Petrák, Ľubomír, poslanec NR SR (2018-02-01):
Ďakujem pekne za slovo, pán predsedajúci. Pán kolega, ja zareagujem len na úvod vášho vystúpenia, kde ste hovorili o otázkach nákladov, ktoré súvisia s outsourcovaním niektorých služieb. Ja osobne vás vnímam ako rešpektovaného poslanca Bratislavy a chcem povedať, že jedným z takých príkladov môže byť aj Bratislavská vodárenská spoločnosť, kde majoritným akcionárom je mesto Bratislava, všetci ostatní, to znamená obce a mestá, ktoré majú majetkové podiely a sú mimo Bratislavy, sú v tejto vodárenskej spoločnosti úplnými štatistami, lebo nemajú na nič dosah. Takže bol by som rád, keby ste otázky, ktoré ste tu v zásade ako rečnícke otázky položili v tomto pléne, adresovali aj Bratislavskej vodárenskej spoločnosti, na ktorú ako poslanec máte dosah. Ďakujem veľmi pekne.
P. Hrušovský, predseda NR SR: (2003-02-25):
Teraz dávam slovo pánovi poslancovi Dankovi, aby z poverenia gestorského výboru informoval Národnú radu o výsledku prerokovania vládneho návrhu v gestorskom výbore. Nech sa páči, pán poslanec.
I. Štefanec, poslanec: (2008-01-30):
A tak ako spomenula pani poslankyňa Vášáryová, včera ste dostali veľmi jasný signál. Doslova pán Hannes Swoboda povedal, v Európe by sme nemali mať zákony, ktoré kritizuje OBSE. Pán predseda, izolovaná nie je opozícia, v Európe je izolovaná vládna koalícia. Ďakujem.
Jurinová, Erika, podpredsedníčka NR SR (2013-03-12):
Panie poslankyne, páni poslanci, len sa chcem uistiť, či ste všetci už hlasovali, či ste si uplatnili svoje právo. Ak, ktorí ešte chcete, tak nech sa páči. (Pokračovanie aktu tajného hlasovania.)
Kaník, Ľudovít, poslanec NR SR (2012-05-15):
Pán Magala štyri dni po svojom nástupe do funkcie zastavil akciu Gorila. Teraz ho nominujete na veľmi významnú bezpečnostnú funkciu. Je to nesmierne sebavedomie a nesmierna sebaistota od vládnej strany SMER. A je úplne oprávnenou požiadavkou nás všetkých, ktorí si myslíme, že Gorila musí byť vyšetrená, keď máme navrátiť dôveru v politiku u občanov, aby pán Magala, keď si trúfa byť po takomto angažovaní sa v SIS opäť nominovaný, vystúpil v parlamente, aby sme mu to umožnili, aby vysvetlil, ako to celé bolo počas jeho pôsobenia v SIS. Prečo po štyroch dňoch zastavil vyšetrovanie, teda zastavil túto akciu Gorila? Prečo boli prepustení následne mnohí príslušníci SIS? Prečo vlastne sa táto kauza zametala pod koberec? Keď veríte v správnosť tejto nominácie, tak, vážení kolegovia a kolegyne, určite by ste mali podporiť takúto možnosť. My žiadame a my chceme, aby mohol vystúpiť. My nebránime nikomu, aby mohol vysvetľovať svoje počínanie, naopak. A je to váš kandidát, a preto by ste mali podporiť tú možnosť, aby váš kandidát mohol vystúpiť v Národnej rade a očistiť podozrenia, ktoré na ňom uľpievajú počas jeho pôsobenia v SIS. Až to neumožníte, tak naznačujete, že to čisté nebolo, že to nebolo v poriadku a že zostala len naozaj drzá arogancia moci, ktorá toho istého človeka opäť chce vysunúť ako spoľahlivého súdruha na jedno z popredných bezpečnostných miest v tejto krajine.
Pellegrini, Peter, podpredseda NR SR (2020-09-22):
Pán poslanec Žiak.
Šuteková, Miriam, poslankyňa NR SR (2021-11-24):
Odporúčanie gestorského výboru nie je v tomto prípade. Pán predsedajúci, dajte hlasovať o prezidentkou vrátenom zákone ako celku.
Szalay, Tomáš, poslanec NR SR (2024-05-14):
Ďakujem pekne. Zdravotníctvo je ťažký rezort a treba povedať, že sme dlho hovorili, že zdravotníctvo je pred kolapsom alebo v kolapse. Výkon pani ministerky Zuzany Dolinkovej postráda leadership, chýba jej komunikácia a spochybňuje sa jej odbornosť, pretože prijíma stanoviská neodborníkov. Kde je komplexné riešenie ambulantnej pohotovostnej služby, kde je audit poplatkov? Čo sa stalo so zubnými benefitmi? Prečo sa majú navyšovať peniaze pre úradníkov na NCZI a ÚDZS? Prečo programová vyhláška zvýhodňuje štátne zadlžené nemocnice? Prečo ministerka ustupuje neodborníkom z SNS? Kde je rozhodnutie o Rázsochách, ktoré malo byť do konca marca, potom do konca apríla a teraz to má byť do zajtra. Iste sú ministri v tejto vláde, ktorí robia menej, ako robí Zuzana Dolinková. Možno to bude považovať za neférové, ale v rezorte zdravotníctva tento výkon nestačí. Tento rezort, pretože sa nachádza v kolapse, si vyžaduje krízové riadenie. A to je dôvod, pre ktorý klub SaS bude hlasovať za odvolanie Zuzany Dolinkovej z postu ministerky zdravotníctva.
Hrušovský, Pavol, podpredseda NR SR (2010-12-03):
Sme tu z vládnej koalície, pán predseda. (Smiech v rokovacej sále.) Prerušujem, prerušujem rokovanie.
Laurenčík, Milan, podpredseda NR SR (2021-06-29):
Ďakujem, prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, preto vyhlasujem rozpravu za skončenú. Pán podpredseda, chcete? Teda nechcete, lebo rozprava nebola, takisto ani pán spravodajca, predpokladám, že nechce zaujať stanovisko. Hlasovať budeme dnes o 17.00. Po schválení návrhu vlády na skrátené legislatívne konanie pristúpime k prvému čítaniu o návrhu zákona. Vážené kolegyne, vážení kolegovia, teraz pristúpime k rokovaniu o návrhu štátneho záverečného účtu Slovenskej republiky za rok 2020 . Návrh má tlač 530 a spoločná správa výborov má tlač 530a. Stanovisko Najvyššieho kontrolného úradu je pod tlačou 520. Návrh záverečného účtu uvedie pán podpredseda vlády a minister financií Slovenskej republiky, pán Igor Matovič, ktorého prosím, aby sa ujal slova. Nech sa páči, pán podpredseda.
Bernaťák, Tibor, poslanec NR SR (2017-06-21):
Ďakujem, pán predsedajúci. V rozprave vystúpilo šesť poslancov, pán predsedajúci, dajte, prosím, hlasovať o tom, že Národná rada berie na vedomie Správu špeciálneho prokurátora o činnosti Úradu špeciálnej prokuratúry a poznatkoch o stave zákonnosti za rok 2016.
A. Belousovová, podpredsedníčka NR SR: (2009-09-09):
návrhu poslanca Národnej rady Slovenskej republiky Petra Gaburu na vydanie zákona o solidarite . Návrh zákona má parlamentnú tlač 1160, návrh na jeho pridelenie na prerokovanie výborom je v rozhodnutí č. 1193. Slovo dávam pánovi poslancovi Petrovi Gaburovi, ktorý návrh zákona uvedie. Nech sa páči.
Žarnay, Oto, poslanec NR SR (2016-09-14):
Nabudúce. (Potlesk.)
P. Paška, predseda NR SR: (2008-11-25):
(Hlasovanie.) 136 prítomných, 82 za, 45 proti, 8 sa zdržalo, 1 nehlasoval. Sme v treťom čítaní . Otváram rozpravu. Pán poslanec Fedor, do rozpravy? Nie, to je omyl. Vyhlasujem rozpravu za skončenú. Budeme hlasovať, pán spravodajca.
Blanár, Juraj, podpredseda NR SR (2021-06-25):
Páni poslanci!
P. Hrušovský, predseda NR SR: (2005-05-18):
V. Tkáč, poslanec: Ďakujem, pán predseda, za slovo. V nadväznosti na návrh pána poslanca Buriana, aby sa zišiel výbor pre sociálne veci a bývanie, dopĺňam procedurálne tento návrh o to, aby sa v tej istej veci zišiel aj ústavnoprávny výbor. Domnievam sa, že tak súčasný stav, ako aj akékoľvek zvýšenie dôchodkov spôsobí veľmi vážne ústavnoprávne problémy, pretože bude v rámci istej množiny občanov diskriminovať iné skupiny občanov. Preto si myslím, že pred hlasovaním by mal zaujať zásadné stanovisko o ústavnoprávnom charaktere celej záležitosti aj ústavnoprávny výbor.
Hrnčiar, Andrej, podpredseda NR SR (2016-11-23):
Končím možnosť nahlásiť sa s faktickými poznámkami. Nie sú žiadne. Nech sa páči ďalší vystupujúci v rozprave, pán poslanec Beblavý.
Laššáková, Jana, podpredsedníčka NR SR (2013-01-29):
Pýtam sa, či každý poslanec využil svoje právo hlasovať. Ešte pán poslanec Frešo, pán podpredseda Figeľ, pán podpredseda Kvasnička. Počkám. Keďže využili svoje právo všetci páni poslanci, vyhlasujem tajné hlasovanie za skončené a vyhlasujem prestávku, dokiaľ overovatelia spočítajú hlasy. Predpokladám, že to bude. Vyhlasujem prestávku do 18:00 hodiny. (Prestávka.) (Po prestávke.)
Laššáková, Jana, podpredsedníčka NR SR (2014-09-24):
Pán poslanec Osuský.
Bugár, Béla, podpredseda NR SR (2011-05-18):
Pán poslanec, dobre viete, pán poslanec, viete, že o tom sme už hlasovali hneď na začiatku, keď sme tvorili program schôdze. Takže to je jedna vec, druhá vec tri kluby. Ideme, teda pokračujeme hlasovaním. Nech sa páči, pán poslanec Sidor.
Korčok, Ivan, minister zahraničných vecí a európskych záležitostí SR (2021-04-30):
Ďakujem pekne, pán predsedajúci. Veľmi rýchle začnem od konca. Pán poslanec Richter, považujem to, že je u nás táto agentúra umiestnená, za veľký úspech, lebo sme boli dlho na chvoste tých krajín, ktoré nemali nič, takže toto platí, že to je úspech. A len tak glosujem, ak náhodou úradníci, a to nejde len o úradníkov z Bruselu, ale teda aj z iných krajín, ak nie sú nejako entuziastickí, aby sem prišli žiť a pracovať na Slovensko, tak robia obrovskú chybu, lebo môžem vám povedať, že v diplomacii teda tých krajín, ktoré tu pôsobia, je Slovensko absolútne vytúženou destináciou vzhľadom na to, že Slovensko je z môjho pohľadu najlepšia krajina na žitie, len mnohí to, mnohí to ešte nevedia. Takže tí, ktorí váhajú, aby sem prišli s rodinami, robia obrovskú chybu. Po druhé, pani poslankyňa Pleštinská, COVID pas, poviem len heslovite. Beží to veľmi dobre, členské štáty sa dohodli už na legislatíve. V tejto chvíli sa rokuje s Európskym parlamentom v tzv. trialógoch a verím, že do leta budú tieto pasy európske urobené tak, aby keď si vydáme my Slováci svoj COVID pas, aby sme mohli potom cestovať bezpečne po celej Európe. Pán poslanec Jarjabek, kultúra, áno, urobím všetko pre to. Môžem vám aj povedať, že som zdedil z predchádzajúcej vlády, keď som prišiel na ministerstvo, v rozpočte na prezentáciu kultúry vo svete 28-tisíc euro. Dvadsaťosemtisíc euro. V súvislosti s krátením, ktoré je nevyhnutné kvôli konsolidácii verejných financií, kvôli verejných financií sa mi napriek tomu, že mi bol krátený rozpočet, ako všetkým kolegom, podarilo zdesaťnásobiť tieto... (Prerušenie vystúpenia časomerom. Ruch v sále.)
Laššáková, Jana, podpredsedníčka NR SR (2013-09-17):
Ale keď hlasujeme, musí byť nadpolovičná väčšina. Poprosím vás, pán poslanec Hlina.
Hort, Milan, podpredseda NR SR (2010-12-08):
Ďakujem pekne. Prerušujem rokovanie o tomto bode programu. Budeme hlasovať o 11.30 hodine a v súlade so schváleným programom tejto schôdze pokračujeme druhým čítaním o vládnom návrhu zákona o dotáciách v pôsobnosti Ministerstva práce, sociálnych vecí a rodiny Slovenskej republiky . Vládny návrh zákona má tlač 86 a spoločnú správu výborov máte ako tlač 86a. Prosím teraz podpredsedu vlády a ministra práce, sociálnych vecí a rodiny pána Jozefa Mihála, aby tento vládny návrh zákona odôvodnil. Spravodajcom k tomuto návrhu zákona je pán predseda výboru, pán Július Brocka. Pán minister a podpredseda vlády, nech sa páči, je tu priestor pre vaše úvodné slovo.
Laššáková, Jana, podpredsedníčka NR SR (2014-10-21):
Pani poslankyňa Tomanová, nech sa páči.
Šuca, Peter, poslanec NR SR (2018-12-03):
Ďakujem pekne za slovo. Vážený pán predsedajúci, vážený pán minister obrany Slovenskej republiky, ctené panie poslankyne, páni poslanci, dovoľte mi predniesť spravodajskú informáciu k predmetnému bodu rokovania. V súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Podľa mňa je to zákon z kategórie vecných, pragmatických, konkrétnych, jasných. Podľa môjho názoru by nemal byť predmetom politických diskusií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 25. januára 2019 a v gestorskom výbore do 28. januára 2019. Pán podpredseda, prosím, otvorte všeobecnú rozpravu.
Brocka, Július, poslanec NR SR (2011-07-12):
Dajte hlasovať o bode 37 so stanoviskom gestorského výboru schváliť.
Nash, Natália, poslankyňa NR SR (2024-02-02):
Ďakujem veľmi pekne, pán poslanec, asi k tejto brožúrke sa budeme viackrát dneska vracať, a myslím si, že je to dôležité, lebo je tu naozaj dehonestácia ľudí v tomto štáte, ktorí poctivo vykonávajú svoju prácu bez ohľadu na to, aké majú politické presvedčenie. A ja sa znovu vrátim k Zboru väzenskej a justičnej stráže, lebo to je tak nechutné, čo ste spôsobili, tak nechutné. Ja som si pozrela viaceré časti, tu sú proste nechutné klamstvá, skratky, proste to vôbec nie je pravda, čo tu píšete. Nie sú tam žiadne odkazy na nič, čo by bolo preukázané. A ja predpokladám ešte, že to tlačili tlačiarne Zboru väzenskej a justičnej stráže, to je tak nechutné, tak nechutné. Že jednoducho Zbor väzenskej a justičnej stráže nie je žiadna politická inštitúcia, aby takéto politické paškvily tlačila. Ešte o klamstvách, ktoré sa týkajú jeho zariadení. Ako ja som myslela, že tohto sa proste nedožijem v demokratickej spoločnosti. Ale takéto paškvily na obhajobu svojho nezákonného konania môžu robiť len autoritatí... autoritárske a komunistické režimy. To sa nijak inak nedá vysvetliť. Veď robte si tlačovky, nech sa páči, tlačte si zo straníckych peňazí. Však máte príspevok zo štátneho rozpočtu ako politické strany. Ale nemôžete zneužívať štát na hrubé klamstvá. Na hrubé klamstvá, nemáte tam žiadne odkazy na nič, ktorým by ste preukázali vaše tvrdenia. Sú tam politické tvrdenia, vaše vyhlásenia, ktorými ste nikdy ničím nepreukázali. Len tam menujete ľudí, ktorých chcete haniť. Ale nie sú tam, sú tam tvrdenia bez akýchkoľvek jasných dôkazov. Nič tam nemáte a toto tlačíte ako materiál ministerstva spravodlivosti? A ja predpokladám, že nikto iný, keď to tlačilo, keď je to, keď je tam spoluautor ministerstvo spravodlivosti, že to nikto iný ako Zbor väzenskej a justičnej stráže nebol, a o to viac, o to viac je to hanebné a je to nechutné. (Potlesk.)
Hargaš, Ján, poslanec NR SR (2023-11-21):
Ďakujem za slovo. Ja sa teda tiež prihováram za parlamentných povedzme nováčikov. Ono je to vždycky ťažké vysvetliť takéto procesy ľuďom, že prečo na tom tak opozícia trvá, že ten proces sa znásilňuje. Ale vrátim sa k tomu, čo aj, aj pán predseda parlamentu tu ohlasoval ako novú politickú kultúru v rámci parlamentu. Ja si ju predstavujem ako nejaké dôsledné dodržiavanie rokovacieho poriadku. Pomerne striktní sú vedúci schôdze pri dodržiavaní toho, aby sme reagovali na, na našich predrečníkov. Čiže by som chcel vyzvať pána ministra, aby teda ukázal, že je grand, že nech sa teda prenesie nad tie časti, ktoré možno nemali s tou odbornou časťou veľa spoločného, ale zaznelo tu kopec odborných argumentov, citácie z judikatúry. Pán Galko tu predniesol alternatívny návrh, ako sa to dalo spraviť bez toho, aby ste museli ten proces parlamentný, parlamentný znásilňovať. Čiže keď už sa nám nepodarilo mať vecnú diskusiu k PVV, aj keď tu ministri sedeli, odmietli reagovať na vecné, konkrétne pripomienky, tak by som naozaj poprosil pána ministra, že máte tú možnosť. Počuli ste tu veľa odborných argumentov, prečo je to zlý proces, tak ukážte, že ste grand, ako si predstavujete tú novú parlamentnú kultúru a vysvetlite nám, prečo to podľa vás je v súlade s rokovacím poriadkom. Ďakujem. (Potlesk.)
Číž, Miroslav, podpredseda NR SR (2015-09-30):
Pán spravodajca môže aj v záverečnej reči. Ale či v rozprave, lebo už iba na koniec ešte s reakciou pán poslanec Zajac a potom je možné ešte v záverečných rečiach, dobre. S faktickou pán poslanec Zajac.
Laššáková, Jana, podpredsedníčka NR SR (2014-07-03):
Vyhlasujem tento bod programu za skončený, vzhľadom na to, že o 17.00 hod. budeme hlasovať, vyhlasujem krátku prestávku do 17.00 hod. (Krátka prestávka.) (Po prestávke.)
Laurenčík, Milan, podpredseda NR SR (2022-03-24):
Prosím pánov poslancov, aby sa ukľudnili. Nechajte pána poslanca Suju, nech povie svoju faktickú poznámku.
P. Paška, predseda NR SR: (2009-09-10):
Vyhlasujem ju za skončenú a budeme hlasovať.
Šíbl, Jaromír, poslanec NR SR (2023-03-21):
Ďakujem za slovo, pán predsedajúci. Na základe dohody troch poslaneckých klubov – OĽANO, SaS, SME RODINA – navrhujem preložiť hlasovanie o tlačiach 1035, obchodovanie s emisnými kvótami, a 1040, poplatky za znečisťovanie ovzdušia, na budúci týždeň na 28. 3. 2023 o 17. hodine. Ďakujem.
Hlina, Alojz, poslanec NR SR (2015-09-16):
Ďakujem veľmi pekne. Pán premiér, ja s vami súhlasím v zásade skoro so všetkým, čo ste povedali. Pravdou je, že by som to povedal kratšie, asi aj lepšie, ale súhlasím. (Smiech v sále.) Pán premiér, ja budem obšírnejšie o tom hovoriť v mojom vystúpení. Ja si tiež myslím, že nie je riešením ísť do Lidla nakúpiť minerálky a zaviesť ich na hranice. Tiež si to myslím. Ja si tiež nemyslím, že muž odíde od ženy a nechá ju vo vojne, kde ju budú znásilňovať vojaci. Ani ja, ani vy by ste od svojej ženy neodišli s tým rizikom, že by zostala niekde, kde je vojna. Ja si to tiež myslím. A ani vás, ani mňa nevolili v Eritrei ani v Sýrii. To je pravda, to sú všetko pravdy a o tom budem rozprávať v mojom vystúpení. Len prosím vás pekne, prečo to vždycky pokazíme, prečo tá procesná záležitosť? Prečo ste považovali za nevyhnutné dneska rokovať do ukončenia prerokovania bodu? Veď mne to príde absurdné. Príde mi to cynické, príde mi to obludné. Prosím vás, ja to tu už poznám, veď by sme tu po siedmej sedeli traja. Ja vám poviem presne, ktorí traja, prosím vás. Načo to bolo dobré, ak je toto téma? Prečo ste to potrebovali takto dehonestovať? Potrebujete zajtra stanovisko parlamentu? Na zajtra ste potrebovali nejaké? Vtedy by to malo odôvodnenie. Vtedy by to malo. Nepotrebujeme. Vy len potrebujete to rýchlo spláchnuť. Vy potrebujete všetko rýchlo spláchnuť. Vy by ste najradšej spláchli túto schôdzu. Vy by ste všetko najradšej rýchlo spláchli, nech sa tu o ničom nerozpráva. Mňa uráža, naozaj ma uráža tá procesná záležitosť a tam ste to brutálnym spôsobom pokazili pre túto chvíľu. Žiaľ. A, prosím vás pekne, ešte jednu vec. V zásade, ak hovoríte, že chcete opozíciu, so mnou môžete rátať. Ja som taký maličký, ale so mnou môžete v tejto veci rátať. Ale urobme to tak, že na konci vyjdeme dobre ako krajina. Nieže na konci vyjdete dobre ako SMER. Ja viem, že sa vám to začalo páčiť, ja viem, že ste sa vrátili nad 40 percent. Ja viem, že vás to láka. Len prosím vás, urobme to tak, že z toho... (Prerušenie vystúpenia časomerom.)
Glváč, Martin, podpredseda NR SR (2017-12-12):
S reakciou, pán poslanec Budaj.
Hrnčiar, Andrej, podpredseda NR SR (2019-04-02):
Pán poslanec Fecko.
Danko Andrej, predseda NR SR (2018-05-23):
Ak je všeobecný súhlas, ja by som povedal, že pokračujme, každá minúta je dobrá. Ďakujem. Pán poslanec Simon, nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov a ktorým sa menia a dopĺňajú niektoré zákony , tlač 866.)
Tóth, Tibor, poslanec NR SR (2010-12-08):
Ďakujem pekne. Vážený pán predsedajúci, k návrhu zákona o majetku obcí 138/1991 Zb. tlač 119, v rozprave nevystúpil nikto. Navrhujem teraz hlasovať o bodoch zo spoločnej správy, a to spoločne o bodoch 1, 2, 3, 4, 6, 7, 9, 10, 11 s návrhom gestorského výboru schváliť.
Jahnátek, Ľubomír, minister pôdohospodárstva a rozvoja vidieka SR (2013-10-18):
Tak ešte raz k tým cestám. Mám právo či nemám právo vystúpiť? (Reakcia z pléna.) No tak, dobre, dobre. Takže, pán poslanec Simon, ešte raz k tým cestám. Skúsim to inak. Pozrite si, pozrite si zákon 529 o pôde, kde máte presne napísané, kto má právo používať lesné cesty. Dokonca je tam exaktne povedané „lesné cesty“. Čiže žiadne také, ako tu pán Hlina povedal, že prvý začne vyberať pre tretieho. Všetci, ktorí sú na tej línii tej cesty, majú zo zákona zaručený bezplatný prístup k tej ceste. Potom sú ďalšie motorové vozidlá, ktoré môžu ísť len na špeciálne povolenie, ktoré vydáva lesný úrad. Pletieme tu dve veci dokopy. Čiže žiadna obava, nemajte žiadny strach. Nezavádzajte tu ľudí, ktorí obhospodarujú lesy, že nebodaj novelou tohto zákona by mali spoplatnenú cestu, aby sa dostali k svojim úsekom. Tak ešte raz. Zákon 529 o pôde jasne hovorí dokonca o lesných cestách, máte to tam napísané, a je to bezplatné. Ďakujem.
Bugár, Béla, podpredseda NR SR (2018-06-15):
Na vystúpenie pána poslanca s faktickými poznámkami dvaja. Pán poslanec Vašečka.
Dostál, Ondrej, poslanec NR SR (2021-06-18):
Ďakujem za faktické poznámky. Pán poslanec Suja, opakované predlžovanie pozastavenia prevádzkovania živnosti je možné aj dnes a ostane to tak aj v budúcnosti. Rovnako je možné predčasné ukončenie, čiže podnikateľ s pozastavenou živnosťou má už dnes možnosť regulovať si, že či chce to skrátiť, alebo chce to predĺžiť, na tom sa nič nezmení. Viacerí, viacerí ste sa dotkli otázky rušenia nočného kľudu. To, s čím prichádzame, je v podstate kompromis, keďže sme nevedeli naformulovať to konkrétne riešenie a dospeli sme k záveru, že je potrebné o tom ešte chvíľu hovoriť a diskutovať a možno, možno teda nielen medzi poslancami, ale aj s verejnosťou, lebo je to téma, ktorá sa týka verejnosti. K tej diskriminácii by teoreticky dochádzať nemalo, lebo samospráva nemá právo určovať konkrétnu prevádzku konkrétnemu prevádzkovateľovi. Má právo nastaviť pravidlá. Tam, samozrejme, môže alebo v niektorých, v niektorých obciach sa snaží rozlišovať podľa zón, ktorých sa to týka, alebo podľa typu prevádzky, to je tiež pomerne, pomerne častý, častý dôvod. Nie je tam, nie je tam, samozrejme, týmto automaticky riešiteľné to, že keď tí zákazníci vyjdú z prevádzky, že budú potom robiť, robiť hluk, teda nie je možné všetko vyriešiť či už zákonom alebo všeobecne záväzným nariadením, na to je potrebné hľadať nejaké iné riešenia. A to skoršie zatváranie terás súvisí samozrejme s tým, že asi spôsobujú... (Prerušenie vystúpenia časomerom.)
Figeľ, Ján, podpredseda NR SR (2012-10-26):
Ďakujem pekne. Na vystúpenie pána poslanca sú faktické poznámky. Pán Viskupič, pán Susko, pán Jarjabek. Či nie? Áno. Končím možnosť prihlásenia sa. Nech sa páči, pán Viskupič.
B. Bugár, podpredseda NR SR: (2002-11-14):
Pýtam sa pána podpredsedu vlády, či chce zaujať stanovisko k rozprave. Nech sa páči, máte slovo.
P. Hrušovský, predseda NR SR: (2003-09-23):
Páni poslanci, prosím tých, ktorí podali pozmeňujúce návrhy k prerokúvanému bodu programu, aby sa dostavili tiež na rokovanie poslaneckého grémia. (Prestávka.) (Po prestávke.)
Taraba, Tomáš, podpredseda vlády SR a minister životného prostredia SR (2024-06-13):
Ďakujem pekne za vašu otázku. Áno, pán Prostredník, ako hovoríte, na Slovensku je extrémny investičný dlh, pokiaľ ide o vodovody a kanalizácie, práve preto som veľmi rád, že asi ako prvý minister životného prostredia som povedal, že nebudem podporovať kadejaké mimovládky, ktoré vylievajú peniaze na pseudoaktivity, ale všetko presmerujeme do budovania vôd a kanalizácie. Od začiatku tohoto roku sme dokázali naštartovať vypisovanie eurofondových výziev, kým minulý rok skončil, pokiaľ ide o eurofondy, za vlády vášho pána Ódora mínus 430 mil. na životnom prostredí, to znamená, toľko tí vaši experti dokázali minulý rok byť v deficite, pokiaľ ide o čerpanie eurofondov. Následne sme tie peniaze museli dať, žiaľ, teda podľa mňa úplne, ak sa dalo tomu vyhnúť, tak zbytočne do energopomoci, ktorá tiež nebola vždy adresná, aj OECD nám to vytklo, že zbytočne dávame pomoc a podporu energetickú aj bohatým rodinám, ale tak aspoň sa zachraňovali peniaze z eurofondov, ktoré minulý rok padli na mínus teda 430, pokiaľ ide o životné prostredie. Tak my sme presmerovali tieto peniaze na vody a kanalizácie, myslím, že od začiatku roka sme už viac ako 150 mil. vytendrovali s tým, že rátame, že do konca tohoto roku by to mohlo byť asi 600 mil., to sú čiastky, ktoré tu nikdy neboli. A verím, že v tomto budeme pokračovať, takže aj rokovanie vlády by malo byť v blízkej budúcnosti venované práve týmto témam, kde budeme veľmi jasne ľudí oboznamovať, kde konkrétne, v akom horizonte bude vodovodná kanalizačná infraštruktúra vybudovaná. A ja už som dnes rád, že môžem povedať, že to je tempo, ktoré tu ešte doteraz nebolo. Takže veľmi uznávam, že sám vidíte, že to bolo dobré rozhodnutie, že napríklad aj cez nejakú minirevíziu teraz prehodnocujeme jednotlivé eurofondové výzvy, aby tam, kde sú najmenej teraz potrebné, sme ich presmerovali tam, kde sú najviac potrebné, a to je z môjho pohľadu práve táto konkrétna infraštruktúra.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 109 bolo za, 29 sa zdržalo. Schválili sme vládny návrh zákona o Fonde na podporu vzdelávania. Vážené pani poslankyne, vážení páni poslanci, odhlasovali sme prerokované body, vyhlasujem krátku prestávku. (Reakcia z pléna.) Pán poslanec Hlina.
B. Bugár, podpredseda NR SR: (2003-03-05):
M. Maxon, poslanec: Ďakujem pekne za slovo. Vážený pán podpredseda Národnej rady, vážený pán predseda vlády, vážení členovia vlády, vážený predkladateľ, vážený spravodajca, dámy a páni, celkom na úvod by som chcel upozorniť na článok 16... (Ruch v sále.)
Laurenčík, Milan, podpredseda NR SR (2021-05-03):
Faktickú poznámku má aj pán poslanec Jaroslav Karahuta.
Paška, Pavol, predseda NR SR (2012-09-18):
Hlasujeme o bodoch 1 až 19 zo spoločnej správy. Odporúčanie je schváliť ich. (Hlasovanie.) 148 prítomných, 144 za, 1 proti, 3 sa zdržali. Tieto body sme schválili.
Hrnčiar, Andrej, podpredseda NR SR (2019-06-24):
Dve faktické poznámky. Ešte kým dám faktické poznámky, chcem povedať, že na žiadosť troch poslaneckých klubov zvoláva predseda Národnej rady o 17.00 hod. grémium, takže poprosím, aby ste oznámili kolegom, že o 17.00 hod. bude grémium. Pán podpredseda Bugár, nech sa páči.
Beblavý, Miroslav, poslanec NR SR (2012-07-24):
Ďakujem pekne. Dovoľte mi jednu kritickú a potom skôr pozitívne poznámky na adresu pána ministra povedať. Tá kritická poznámka. Nie je priamo na vás, ale je to skôr také odporúčanie, že ak chcete presvedčiť túto snemovňu o tomto zákone, možno je dobré presvedčiť niektorých županov, ktorí budú mať túto moc, aby sa k tej téme príliš nevyjadrovali, lebo ich vyjadrenia sú najtvrdším argumentom proti tomu, aby sme takéto silné právomoci prenášali a schvaľovali. Ale teraz to pozitívne. Pán minister, veľmi si cením tento váš prejav, ktorý ste teraz mali. Dokázal by som nie všetko, ale určitú časť z neho podpísať. A na tom, že tú sieť musíme vyčistiť a skvalitniť, sa zhodneme, a to som ja povedal aj v tom prejave, len je zásadný rozdiel v tom, podľa akých kritérií to budeme robiť. A nech by som riešil, kto bude učiteľ, kto bude vedec, kto bude aj murár, je zásadný rozdiel, ako vyberám, kto zostane a kto pôjde z toho kola von, či to vyberám podľa chimerických predpovedí trhu práce, či to vyberám naozaj podľa kvality školy a či to vyberám podľa objektívnych kritérií alebo určitým politickým rozhodovaním orgánu, ktorý má, akokoľvek to chceme zakryť, konflikt záujmov. Preto vám chcem, pán minister, povedať a ponúknuť, že ak medzi týmto prvým a druhým a tretím čítaním budete mať záujem aj spolu s nami hľadať objektívny a dobrý mechanizmus, ako teda určiť, kto má ísť z toho kola von, a to aj z hľadiska procesu, aj z hľadiska kritérií, tak ja vám za seba viem zaručiť, že rád podporím vašu snahu o vyčistenie a väčšiu kvalitu školského systému, len to, ako na to idete zatiaľ v tom návrhu, sa obávam, k tomu nepovedie. A k tomu, čo ste vy nazvali strašenie. Rozdiel medzi týmto a inými krokmi je v tom, že sú nezvratné. Keď raz niekto obetoval celý svoj život založeniu školy a školu vybudoval, škola funguje a potom mu ju zavriete a možnože tie školy neprežijú ani rok dva, ak im zavriete prvé triedy, lebo tie normatívy sú také, aké sú, tak už nikdy v živote to ten človek nespraví, aj keď sa o dva-tri roky niekto chytí za nos a povie, že, aha, to sme... (Prerušenie vystúpenia časomerom.)
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-09-11):
Stihneme, ja naozaj, naozaj budem len veľmi krátko. V každom prípade ďakujem aj za ten pozmeňovací a doplňujúci návrh. A možnože na také ozrejmenie, ja len taký malý príklad naozaj poviem. Boli sme na nejakých slávnostiach a zastavila som sa v malom reštauračnom zariadení v obci Likavka a nemali problém už dnes tam písať pôvod mäsa. Slovenský spotrebiteľ je náchylný kupovať slovenské mäso. A to bude aj podpora našich poľnohospodárov a potravinárov, aby naozaj dorábali viac mäsa, ktoré je jednak čerstvé a ktoré v druhom a nemenej dôležitom rade zanecháva menšiu uhlíkovú stopu. To, čo ste hovorili, pán poslanec Dostál, že, áno, dovážame mäso aj z Argentíny. Áno, máme dohodu, ktorá ešte nie je podpísaná s Mercosurom. Kvôli argentínskemu mäsu horia amazonské pralesy. Ja by som bola nerada, aby sme tu dovážali mäso, ktoré sme avizovali, že je zlepené lepenkou chemickou, aby držalo tvar, že je namáčané v kyseline, aby držalo farbu, to sú všetko zistenia, ktoré zistila naša Štátna veterinárna správa. Práve preto spotrebiteľ má mať možnosť sa rozhodnúť, ak také mäso chce aj zo zahraničia, nech sa páči, vie, že čo ho, čo ho, samozrejme to mäso je samozrejme skontrolované a Štátna veterinárna a potravinová správa práve to mäso z tretích krajín má väčšiu možnosť kontroly. A to mäso je potrebné, ak ide z tretích krajín nahlásiť minimálne 24 hodín dopredu, aby mala šancu veterina to skontrolovať, ale spotrebiteľ je ten, ktorý by sa mal vedieť rozhodnúť, a on sa aj chce už dnes rozhodnúť. Takže ja ďakujem veľmi pekne za tento novelizačný bod, ktorý tam do tohto návrhu zákona dávame. Ďakujem veľmi pekne za podporu tohto zákona všetkým.
P. Prokopovič, poslanec: (2002-05-29):
Odporúčam, tak ako som uviedol, o bodoch 1 až 5 hlasovať spoločne s odporúčaním schváliť ich.
O. Nachtmannová, poslankyňa: (2008-12-04):
V roku 2006, keď vy ste ešte projektovali štátny rozpočet, tak bol deficit verejných financií 4,2, pán kolega. Na tento rok je na Slovensku projektovaný deficit verejných financií 2,08 a to tu máme svetovú hospodársku krízu, finančnú krízu. V Maďarsku, keby ste sledovali vývoj deficitu, tak je stále progresívny. Tak prosím vás, o čom to tu rozprávate. Práveže táto vláda sa správa veľmi zodpovedne a nieže sa približuje k Maďarsku, ako sa to tu snažíte navodiť, ale práve naopak, vzďaľuje sa od Maďarska. Na rok 2011, pozrite si projekciu vývoja verejných financií, je plánovaný nulový deficit verejných financií. Ďakujem.
Pčolinský, Peter, doterajší podpredseda NR SR (2023-10-25):
Pán poslanec Peter Kotlár.
Galko, Ľubomír, poslanec NR SR (2013-01-30):
Ďakujem pekne. Pán kolega Brocka, jednu poznámku aj jedno upozornenie by som si dovolil povedať. Tá poznámka sa týka toho vášho takého nejakého návrhu, z ktorého som tak nejako vyrozumel, že by vojaci a policajti si museli vybrať, či budú poberať výsluhový dôchodok alebo plat zo zamestnania, alebo teda ďalší verejný príjem. My sme sa týmto zaoberali už počas našej vlády. Viem, že tam boli rôzne výklady, bolo tam mnoho výkladov, kde to vyzeralo na to, že to môže naraziť priamo na ústavu. Osobne by som sa tomu nebránil pri nejakom prechodnom období, pretože dobrých analytikov alebo dobrých zbrojárov je veľmi, veľmi ťažké si vychovať. A pokiaľ my nemáme pustených civilistov na vojenské školy a nevychováme si ich z radov civilov, tak práve tam v prípade, že by tí vojaci odišli pri takomto pravidle naraz, tak by mohli ozbrojené sily skolabovať. Rád by som vás ale upozornil, aby ste v budúcnosti tak nejako trochu vážili slová alebo rozmýšľali nad tým, čo poviete, lebo vy ste tu nášho pána ministra tak rozčúlili, ja som to nezachytil presne, čím to bolo, že sa môže naozaj stať, že on nebude vedieť nejakým spôsobom tu diskutovať ďalej, a aby sa nestalo ešte niečo horšie, pretože kde by potom smeráci hľadali takého ministra, do ktorého boli všetky vojačky a policajtky zamilované, až pokiaľ nedošiel s týmto zákonom, lebo teraz už, samozrejme, zamilované nie sú. Takže o toto by som vás prosil nabudúce. Ďakujem pekne.
Tomanová, Viera, poslankyňa NR SR (2011-10-19):
Ďakujem pekne. Nie je tu pán poslanec Matovič, ale ďakujem za upozornenie. Budem ho rešpektovať. Musím však zdôrazniť, že mi nikto nič neprikazuje a nemá dôvod prikazovať. A čudujem sa, že v prvom rade ste nerozmýšľali nad tým, čo skutočne zákon obsahuje, a zamerali ste sa na to, že človek nevie ani nazvať, či sa jedná o nevládnu koalíciu, bezvládnu alebo bezhlavú. Ďakujem pánovi poslancovi Ondrušovi za moje doplnenie.
Kollár, Boris, predseda NR SR (2022-06-22):
Pán poslanec Kazda, nech sa páči.
Mikloš, Ivan, podpredseda vlády a minister financií SR (2010-12-01):
Ďakujem pekne. Vážený pán predseda, vážené panie poslankyne, páni poslanci, hlavnými cieľmi navrhovaného zákona, návrhu zákona, je odstránenie niektorých deformácií a výnimiek, zavedenie nového systému zdaňovania zmesi minerálneho oleja s biogénnou látkou a tiež zníženie deficitu verejných financií. Konkrétne ide o zrušenie daňového zvýhodnenia plynového oleja tzv. červenej nafty a zrušenie oslobodenia skvapalnených plynných uhľovodíkov LPG. Zároveň s uvedenými opatreniami predložený návrh zákona mení systém daňového zvýhodňovania zmesí minerálneho oleja s biogénnou látkou tak, že nahrádza doterajší administratívne náročný systém stodvadsiatych dvoch daňových režimov tzv. novým environmentálnym pravidlom. Daňovo zvýhodnené budú len tie zmesi minerálnych olejov, ktoré obsahujú minimálny obsah biogénnej látky stanovený zákonom pre dané referenčné obdobie. Návrh zákona bude mať pozitívny vplyv na štátny rozpočet, pričom v roku 2011 predpokladáme dodatočný príjem do štátneho rozpočtu vo výške 92,7 mil. eur, v roku 2012 vo výške 94,7 mil. eur, v roku 2013 97 mil. a v roku 2014 99,3 mil. eur. Návrh bol schválený na rokovaní vlády 22. septembra 2010 a účinnosť zákona sa predpokladá od 1. januára 2011. Ďakujem pekne.
Laurenčík, Milan, podpredseda NR SR (2021-01-29):
Ďalším rečníkom prihláseným do rozpravy je pán poslanec Ľuboš Krajčír, ktorému týmto odovzdávam slovo. Nech sa páči.
P. Hrušovský, predseda NR SR: (2003-09-17):
Prerušujem rokovanie do 15.00 hodiny. (Prerušenie rokovania o 14.41 hodine.) (Pokračovanie rokovania o 15.05 hodine.)